stanford-oval/wikipedia huggingface dataset:
618
נולדו

בוסתנאי בן חנינאי, ראש הגולה בבבל (נפטר ב-670)
נפטרו

קווין הקדוש, אב מנזר גלנדלוך (נולד בסביבות 498)
8 בנובמבר – אדאודטוס הראשון, אפיפיור
ראו גם

ילידי 618‎
נפטרים ב-618‎
MATE

| --- | --- |

MATE כפי שהיא נראית בהפצה Ubuntu MATE 15.04
MATE כפי שהיא נראית בהפצה Ubuntu MATE 15.04
 מפתח:  MATE Team
 מחזור חיים:  18 ביוני 2011 – הווה (13 שנים)
 גרסה אחרונה:  1.28.2 (11 במרץ 2024) 
 מערכת הפעלה:  מערכת הפעלה דמוית יוניקס 
 נכתבה בשפות:  C, C++, פייתון
 סוג רישיון:  GPLv2, LGPLv2
 קוד מקור:  https://github.com/mate-desktop/mate-desktop 
 קטגוריה:  סביבת שולחן עבודה
 אתר בית
 
MATE (מבוטא "מָאטֶה", כמו המשקה) היא סביבת שולחן עבודה אשר פיתוחה החל בשנת 2011 עבור הפצות לינוקס, והיא הייתה לראשונה זמינה ב־18 ביוני 2011. סביבה זו היא פיצול של GNOME, ובניגוד לגרסאות החדשות של GNOME (שכעת כבר נמצא בגרסה 4), MATE מהווה ההמשך של גרסאות 2 למיניהן של GNOME. פיתוחה של סביבת עבודה זו החל בעקבות שינוי גרפי מהותי מגרסתו הקודמת של GNOME בגרסה החדשה – 3, שיצאה באותה שנה.
תוכנות ועזרים עיקריים של MATE

לסביבת עבודה זו, כמו כל סביבות העבודה עבור הפצות לינוקס, ישנן תוכנות ועזרים המהווים חלק מסביבת העבודה. עבור MATE, ישנן רק תוכניות בודדות כאלו, בניגוד לסביבות עבודה כגון KDE, שבהן ישנם עזרים רבים.
Caja – סייר קבצים.
Pluma – עורך קובצי טקסט (קובצי .txt).
העין של MATE – מציג תמונות.
Atril – מציג מסמכים (כגון קובצי PDF, PS, EPS, XPS).
Engrampa – מנהל ארכיונים (מאפשר חילוץ קבצים מארכיונים כגון zip, tar.gz, tar.bz2).
מסוף MATE – המסוף (הטרמינל) של סביבת שולחן העבודה.
ראו גם

לינוקס
GNOME
Afterglow (שיר של וילקינסון)

"Afterglow" הוא שיר של המפיק המוזיקלי הבריטי, וילקינסון, בשיתוף פעולה עם הזמרת-יוצרת הבריטית, בקי היל. השיר יצא, על ידי וירג'ין EMI רקורדס ו-RAM רקורדס, ב-13 באוקטובר 2013, כסינגל הרביעי מתוך אלבום הבכורה של וילקינסון, Lazers Not Included. השיר נכלל גם באלבום האוסף הראשון של בקי היל, Get to Know.
נכון לאפריל 2024, השיר הושמע למעלה מ-189 מיליון פעמים בספוטיפיי.
וידאו קליפ

הווידאו קליפ של השיר יצא בערוץ היוטיוב של וילקינסון, ב-11 בספטמבר 2013. נכון לינואר 2022, הווידאו קליפ נצפה למעלה מ-80 מיליון פעמים.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 8 |  |
|  הממלכה המאוחדת | מצעד הדאנס הבריטי | 1 |  |
|  סקוטלנד | מצעד הסינגלים הסקוטי | 15 |  |
|  פלנדריה | אולטראטופ 50 | 75 |  |
|  צ'כיה | ČNS IFPI | 17 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 110 |  |
נתוני מכירות

| מדינה | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך | פורמט | יברת תקליטים |
| --- | --- | --- | --- |
| עולמי | 13 באוקטובר 2013 | הורדה דיגיטלית, תקליט ויניל 12 אינץ' | וירג'ין EMI רקורדס, RAM רקורדס |
הערות שוליים

↑  Afterglow, 2013-01-01, ארכיון מ-2022-01-01, נבדק ב-2022-01-23
↑  "Wilkinson - Afterglow - YouTube". YouTube. 10 בספטמבר 2013. ארכיון מ-2021-12-18. נבדק ב-2022-01-23. {{cite web}}:  (עזרה)
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz work: edf0ddf0-447a-4a2a-b706-462db3b69193
In da Club

In da Club (בעברית: במועדון) הוא סינגל של הראפר האמריקאי 50 סנט, מתוך אלבום הבכורה שלו, Get Rich or Die Tryin'‎. השיר נכתב על ידי 50 סנט לצד המפיקים ד"ר דרה ומייק אליזונדו ויצא לאור בינואר 2003 כסינגל המוביל מתוך האלבום והגיע בשיאו למקום הראשון במצעד הבילבורד הוט 100. זהו שירו הראשון של 50 סנט שהגיע למקום הראשון במצעד.
רקע

לאחר ש-50 סנט התגלה על ידי הראפר אמינם בשנת 2002, הוא טס ללוס אנג'לס, שם הוצג במפני המפיק המוזיקלי ד"ר דרה. "In da Club" היה השיר הראשון מתוך שבעה שהקליט בחמישה ימים יחד עם ד"ר דרה. 50 סנט אמר על מפגשי ההקלטות:
דרה ניגן ביטים מעולים... הוא אמר: "אלה הלהיטים, 50. בחר אחד מאלה ותיצור כמה סינגלים או משהו". בפעם הראשונה שהוא שמע את "In da Club" הוא אמר, "יו, לא חשבתי שאתה הולך לעלות על זה, אבל, אתה יודע, זה עובד". הוא כנראה חשב ללכת לכיוון אחר עם השיר הזה.
המקור באנגלית
Dre, he'll play dope beats ... [He'll say], 'These are the hits, 50. So pick one of these and make a couple of singles or something.' The very first time he heard [me rap on] 'In Da Club' he said, 'Yo, I didn't think you was going to go there with it, but, you know, it works.' He was probably thinking of going in a different direction with that song. Then he expanded it into a hit record.
ההפקה של השיר ניתנה במקור להרכב ההיפ הופ D12, אך הועברה ל-50 סנט מכיוון שההרכב לא ידע איך לגשת אליה. 50 סנט הקליט את השיר כשמקצב התופים בלבד נכח. מכיוון שחלק גדול מהתוכן ב-Get Rich or Die Tryin'‎ היה "אפל", הוא רצה לכתוב חומר שהוא "בדיוק ההפך". הוא תיאר את השיר כ"חגיגה של החיים. כל יום הוא רלוונטי בכל מקום כי כל יום הוא יום ההולדת של מישהו".
הצלחה ושבחים

השיר נכנס לראשונה למצעדי הבילבורד בארצות הברית ב-11 בינואר 2003, במקום ה-67. מספר שבועות לאחר מכן, נכנס השיר לעשירייה הפותחת; לאחר שמונה שבועות, הגיע השיר לצמרת המצעדים והפך לשירו הראשון של 50 סנט שהגיע להישג זה, תוך שנשאר שם תשעה שבועות רצופים. בנוסף, הגיע השיר למקום הראשון במצעד 40 הרצועות, מצעד שירי ה-R&B/היפ-הופ ומצעד שירי הראפ. מגזין הבילבורד דירג אותו כשיר המוצלח ביותר לשנת 2003. איגוד תעשיית ההקלטות האמריקאי העניק לו את תואר הזהב.
השיר זכה לשבחים מהמבקרים; בטקס פרסי גראמי ה-46 (אנ'), הועמד לקטגוריות "ביצוע סולו הראפ הטוב ביותר" (אנ') ו"שיר הראפ הטוב ביותר". הווידאו קליפ הנלווה לשיר זכה בקטגוריות "קליפ הראפ הטוב ביותר" ו"האמן החדש הטוב ביותר" בפרסי הווידאו קליפים של MTV לשנת 2003. בשנת 2009, השיר דורג במקום ה-24 במצעד העשור של הבילבורד הוט 100, וב-2010 דורג במקום ה-13 ברשימת "השירים הטובים ביותר של העשור" של רולינג סטון. באותה השנה, דורג במקום ה-448 ברשימת "500 השירים הגדולים בכל הזמנים" של המגזין.
הצלחה ושבחים > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 58 |  |
וידאו קליפ

צילומי הווידאו קליפ התרחשו בין 10 ל-11 בדצמבר 2002 והוא בוים על ידי פיליפ אטוול. הקליפ מתרחש במחנה היפ הופ בדיוני הידוע בשם "Shady/Aftermath Artist Development Center", והוא מתחיל בהאמר שחור הנוסע למתקן במיקום לא ידוע. קטעי וידאו מתוך הסינגל של אמינם "Without Me" מתנגנים בכניסה בטלוויזיות עם מסך שטוח. אמינם וד"ר דרה נראים מביטים מטה אל המעבדה ממרפסת עם חלונות. 50 סנט מוצג תלוי הפוך על גג חדר כושר.
נכון לאוקטובר 2022, לקליפ מעל ל-1.5 מיליארד צפיות ביוטיוב.
הופעות במדיה

השיר מופיע בסרטים "הכל כלול", "תפוס ת'כריש", "סלון יופי", "שבעים וחמש" ו"ריתוק", כמו גם בטריילרים לסרטי האימה "מז"ל טוב" משנת 2017 ו"מז"ל טוב 2" משנת 2019. הוא הופיע גם בתוכניות הטלוויזיה "הסמויה", "CSI", "נקמה", "לוציפר" ו"החטא הקדמון". ב-13 בפברואר 2022, השיר בוצע על ידי 50 סנט במופע המחצית של סופרבול LVI.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×10 | 700,000 |
| בלגיה (BEA) | זהב | 25,000 |
| דנמרק (IFPI Danmark) | פלטינה | 90,000 |
| גרמניה (BVMI) | זהב ×3 | 450,000 |
| איטליה (FIMI) | פלטינה | 50,000 |
| ניו זילנד (RMNZ) | פלטינה | 10,000 |
| שוודיה (GLF) | זהב | 15,000 |
| שווייץ (IFPI Switzerland) | זהב | 20,000 |
| הממלכה המאוחדת (BPI) | פלטינה ×3 | 1,050,000 |
| ארצות הברית (RIAA) | יהלום | 10,000,000 |
הערות שוליים

↑  Touré (3 באפריל 2009). "Cover Story: The Life of a Hunted Man". Rolling Stone. Wenner Media. אורכב מ-המקור ב-5 במאי 2009. נבדק ב-21 ביולי 2012. {{cite journal}}:  (עזרה)
↑  Shaheem Reid (February 12, 2003). "50 Cent: Money to Burn" (אורכב 03.07.2007 בארכיון Wayback Machine). MTV.
↑  Edwin Ortiz. "D12 Passed on "In da Club" - 10 Famous Beats Rappers Passed On - Complex". Complex.
1 2  Kondo, Toshitaka (September 26, 2007). "50 Cent on the Record" (אורכב 15.07.2011 בארכיון Wayback Machine). Rhapsody. Retrieved June 11, 2009.
↑  Martens, Todd (May 1, 2003). "Sean Paul 'Busy' Ousting 50 Cent Single". Billboard. Retrieved July 5, 2003.
↑  "50 Cent - In da Club - Music Charts". aCharts.us. Retrieved July 5, 2007.
↑  [In da Club, באתר AllMusic
 "Billboard Singles"]. AllMusic. Retrieved July 5, 2007.
↑  Lamy, Jonathan (May 3, 2005). "50 Cent Cashes In" (אורכב 30.09.2007 בארכיון Wayback Machine). Recording Industry Association of America. Retrieved July 10, 2007.
↑  "500 Greatest Songs of All Time: 50 Cent, 'In da Club'". Rolling Stone. Wenner Media. 11 בדצמבר 2003. נבדק ב-21 ביולי 2012. {{cite journal}}:  (עזרה)
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Moss, Corey (August 18, 2003). "50 Cent, Eminem, Dr. Dre Face Suge Knight at 'Da Club': VMA Lens Recap". MTV. Retrieved July 5, 2007.
↑   50 Cent - In Da Club (Official Music Video), סרטון בערוץ "50CentVEVO", באתר יוטיוב (אורך: 04:08)
↑  Gold & Platinum, RIAA (באנגלית אמריקאית)
| --- | --- |
בקרת זהויות :  MusicBrainz release group: 9f28cd3f-43e3-3b54-a3c5-e861d7e6958a  MusicBrainz work: 55efd75a-edf5-3437-87f5-fe42e926058a
Himawari

לוויין מהדור השלישי
Himawari (ביפנית:ひまわり, חמניה) היא סדרת לווייני מזג אוויר שנמצאת באחריות הסוכנות היפנית למטאורולוגיה. הסוכנות מעבירה מידע שמתקבל מהלוויינים למדינות במזרח אסיה, אוסטרליה וניו זילנד.
הלוויין הראשון מדור GMS ‏(Geostationary Meteorological Satellites) שוגר לחלל בשנת 1977 והיה פעיל עד לשנת 1989. בשנת 1999 שוגר לוויין מדור שני MTSAT-1 אך שיגורו נכשל. בעקבות כך הסוכנות שכרה לוויין אמריקאי GOES-9 לקבלת נתונים נדרשים. לוויין שני מסדרה זו שוגר בשנת 2005. בשנת 2014 שוגר לוויין הדור השלישי - Himawari 8. לווייני הדור השלישי מתוכנים לעבודה במשך 8 שנים. אחד הלוויינים נמצא בעתודה.
בשנת 2023 הסתיים מכרז לבניית לוויין Himawari 10. השיגור מתוכנן לשנת 2028. זה יהיה הלוויין של הדור הרביעי.
רשימת שיגורים

לוויין GMS-1 שוגר מנמל החלל קייפ קנוורל. יתר הלוויינים שוגרו ממרכז החלל טנגשימה.
| 0 | 1 | 2 | 3 | 4 |
| --- | --- | --- | --- | --- |
| תאריך שיגור | לוויין | יצרן | משקל, ק"ג | סטטוס |
| 14 ביולי 1977 | GMS-1  (Himawari 1) | יוז איירקראפט | 647 | פעל עד ליוני 1984 |
| 10 באוגוסט 1981 | GMS-2  (Himawari 2) | יוז איירקראפט | 682 | פעל עד לספטמבר 1984 |
| 2 באוגוסט 1984 | GMS-3 (Himawari 3) | יוז איירקראפט | 682 | פעל עד לדצמבר 1999 |
| 5 בספטמבר 1989 | GMS-4 (Himawari 4) | יוז איירקראפט | 682 | פעל עד ליוני 1995 |
| 18 במרץ 1995 | GMS-5 (Himawari 5) | יוז איירקראפט | 747 | פעל עד למאי 2003 |
| 15 בנובמבר 1999 | MTSat 1 | יוז איירקראפט |  | השיגור נכשל |
| 26 בפברואר 2005 | MTSat 1R (Himawari 6) | SSL | 3300 | פעל עד ל-4 בדצמבר 2015 |
| 18 בפברואר 2006 | MTSat 2 (Himawari 7) | מיצובישי/בואינג | 4650 | פעל עד ל-10 במאי 2016 |
| 7 באוקטובר 2014 | Himawari 8  | מיצובישי / בואינג | 3500 | בעתודה |
| 2 בנובמבר 2016 | Himawari 9  | מיצובישי / בואינג | 3500 | פעיל |
Her Majesty

| --- | --- |

עטיפת הגיליון לשיר
 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969
 תאריך הקלטה:  2 ביולי 1969
 מקום הקלטה:  אולפני EMI, לונדון
 סוגה:  מיוזיק הול, פולק
 שפה:  אנגלית 
 אורך:  0:23
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"Her Majesty" (בעברית: "הוד מלכותה") הוא שיר של להקת הרוק הבריטית הביטלס מתוך אלבומם Abbey Road משנת 1969. השיר נכתב על ידי פול מקרטני והזכויות ניתנו ללנון-מקרטני, והוא שיר קצר של מיוזיק הול. מקרטני הוא המוזיקאי היחיד שמופיע בשיר. "Her Majesty" הוא הקטע האחרון באלבום והוא מופיע 14 שניות אחרי השיר הקודם "The End", אך לא היה רשום ברשימת השירים המקורי. כמה משקיפים רואים בו את הדוגמה הראשונה של רצועה נסתרת.
הקלטה

השיר הוקלט בשלושה טייקים ב-2 ביולי 1969, לפני שהביטלס החלו לעבוד על "Golden Slumbers/Carry That Weight". מקרטני שר ובמקביל ניגן בליווי גיטרה אקוסטית בפינגר סטייל. ההחלטה להחריג אותו מהמחרוזת של האלבום התקבלה ב-30 ביולי.
אורכו 23 שניות בלבד, אך הביטלס הקליטו גם גרסה ארוכה יותר במהלך סשנים של Get Back.
השיר הקצר מסופר בגוף ראשון מפיו של גבר השר על "הוד מלכותה", שהיא "נערה די נחמדה אך אין לה הרבה לומר". הוא רוצה להביע בפניה את אהבתו אך עליו למלא את בטנו ביין כדי להצליח בכך, והוא מסיים באמירה לפיה יום אחד יהפוך אותה לשלו.
מבנה ומיקום

במקור השיר הוכנס בין הרצועות "Mean Mr. Mustard" ו-"Polythene Pam", אך מקרטני החליט שסדר שירים אינו מוצלח והורה לטכנאי ההקלטות של אולפני אבי רוד, ג'ון קורלנדר, להשמיד את השיר. קורלנדר לא עשה זאת, כיוון שמדיניות EMI הייתה לעולם לא להשמיד חומר מוקלט של הביטלס. 14 שניות של שקט בין השיר "The End" לבין "Her Majesty" הן תוצאה של עריכה זאת. בדיעבד, תוצאת העריכה היא אפקט רב משמעות - לאחר השיר "The End" החותם את "אבי רוד" (שהיה למעשה הקלטת האולפן האחרונה של הביטלס), והמתנה בת 14 שניות, המאזין טועה לחשוב כי התקליט הסתיים ולפתע מקבל עוד פיסת מוזיקה, שיכולה אף להיחשב כ"אתנחתא קומית" לאחר השיר "The End", כאקורד סיום אחרון בהחלט.
האקורד החזק והרועש בתחילת השיר הוא למעשה האקורד האחרון בשיר "Mean Mr. Mustard", אשר מסתיים בצורה פתאומית, כיוון שהצליל האחרון נמצא בתחילת השיר "Polythene Pam". העריכה המגושמת מוכיחה שהשיר לא היה אמור להיכלל בתקליט המקורי, אך כמו שאמר מקרטני בקטע מוקלט שהתפרסם ב-The Beatles Anthology: "אופייני לביטלס - טעות". השיר לא היה רשום ברשימת השירים של התקליטים המקוריים, מכיוון שהם כבר הודפסו. על רשימות השירים שהודפסו מחדש, לעומת זאת, הוא רשום. מהדורת התקליטור מתקנת זאת.
"Her Majesty", שאורכו 23 שניות, הוא השיר הקצר ביותר של הביטלס (בניגוד ל-"I Want You (She's So Heavy)" של אותו אלבום, השיר הארוך ביותר שלהם (7:47) מלבד "Revolution 9", קטע אוונגרדי באורך של 8:22 מ-The Beatles). שני הצדדים המקוריים של התקליט נסגרים בשיר שמסתיים בפתאומיות.
משתתפים

פול מקרטני - שירה, גיטרה אקוסטית
הערות שוליים

↑  Rogers, Jude (2015-01-25). "Manna for fans: the history of the hidden track in music". The Observer (באנגלית בריטית). ISSN 0029-7712. נבדק ב-2024-03-03.
↑  How The Beatles made the first ever hidden track, faroutmagazine.co.uk, ‏2021-10-15 (באנגלית אמריקאית)
1 2  Her Majesty, The Beatles Bible, ‏2008-03-15 (באנגלית בריטית)
↑  Notes on "Her Majesty", מתוך אתר soundscapes
↑  סטיב טרנר, A Hard Day's Write: The Stories Behind Every Beatles Song, 2005, עמ' 195, ISBN [[מיוחד:משאבי ספרות חיצוניים/ISBN 0-06-084409-4|ISBN 0-06-084409-4]]
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 201df4f4-a878-365f-96f9-841deaaea058
Hinnerk

| --- | --- |

 סוגה:  מגזין להט"ב 
 עורך ראשי:  סטפן מילצ'ן
 תאריכי הופעה:  נובמבר 1993 – הווה (כ־31 שנים)
 שפה:  גרמנית
 מערכת:  המבורג
 תפוצה:  25,000 עותקים מדי חודש (נכון ל-2010)
 מדינה:  גרמניה גרמניה
 http://hinnerk.de/
 
Hinnerk הוא מגזין גרמני המיועד לקהילת הלהט"ב בהמבורג, ברמן ובצפון גרמניה. Hinnerk הוא מגזין חינמי המופץ בכ-25,000 עותקים מדי חודש.
היסטוריה

המגזין נוסד בנובמבר 1993. מייסדי Hinnerk היו ורנר הינצפטר ובורקהארד קנופקה. המנכ"ל הוא פיטר גבל. העורך הראשי כיום הוא סטפן מילצ'ן. המשרד הראשי של המגזין נמצא בהמבורג.
Hinnerk יוצא לאור בשיתוף פעולה עם מגזיני להט"ב מקומיים אחרים, בהם EXIT (אנ') (שיוצא לאור בחבל הרוהר ובמינסטר), Gab (שיוצא לאור בפרנקפורט, מנהיים והיידלברג), Leo (מינכן), rik (קלן) ו-Siegessäule (אנ') (ברלין).
Atwar

|  כללי |
| --- | --- |
 תאריך הוצאה:  19 במאי 2010
 סוגה:  משחק אסטרטגיה מבוסס תורות
 פיתוח:  ProtoBytes
 דרישות תוכנה
 מצבי משחק:  משחק דפדפן מרובה משתתפים
 פלטפורמות:  Facebook דפדפן
 
atWar (בתעתיק לעברית: אטוור) הוא משחק אסטרטגיה מרובה משתתפים המבוסס על תורות ומיועד לשחקני הדפדפן. המשחק פותח ועוצב על ידי צמד האחים האסטונים איוון (Ivan) ואמוק (Amok), אשר הפיצו אותו ב-2010 ומבוסס על HTML5. המשחק זמין בדפדפן הרשמי ושחקנים מכל העולם רשאים לשחק בו, כמו כן ישנה אפשרות לשחק במשחק גם דרך Facebook, Desura ו-Kongregate בעבר הייתה אפשרות להוריד את המשחק לשולחן העבודה; עם זאת, גרסה זו בוטלה.
בדצמבר 2018 הוכרז כי המשחק נמכר לאדם בשם דוד (David) אשר פרטיו עדיין לא נחשפו.[דרוש מקור]
משחקיות

המשחק מבוסס על חדר עם מפה (לרוב של העולם) בתחילת המשחק יש לבחור מדינה או טריטוריה ובמהלך המשחק יש לכבוש את השטחים של היריבים או לגרום להם להיכנע.
משחקיות > סוגים

בכל משחק יש 10–500 תורות. במשחק ארוך, כל תור אורך 12–48 שעות. במשחק קצר, כל תור אורך 1–12 דקות.
משחקיות > מפה

כל העולם (Whole Map)
אפריקה (Africa)
אסיה (Asia)
אסיה ואוקיאניה (Asia & Oceania)
אירואסיה (Euroasia)
אירואסיה ואפריקה (Euroasia & Africa)
אירופה (Europe)
אירופה+ (Europe+) - כולל גם את שטחיה המערביים של רוסיה
המזרח התיכון המורחב (Greater Middle East) - כולל מדינות מרכז אסיה ודרום הקווקז
מרכז אמריקה (Latin America)
דרום אמריקה (South America)
צפון אמריקה (North America)
הים התיכון (Mediterrean)
האוקיינוס השקט (Pacific)
דרום-מזרח אסיה ואוקיאניה (Southeast Asia & Oceania)
כמו כן, מינוי פרימיום מאפשר ליצור מפות נוספות.
משחקיות > תנאי ניצחון על יריב

שליטה בעיר הבירה שלו למשך X תורות (ברירת המחדל היא 2, אך ניתן לבחור בין 0 ל-5)
כיבוש כל הערים שלו
כאשר שחקן אחד בלבד נשאר (Total Annihilation)
כיבוש מדינה נייטרלית שהוגדרה מראש (גם כאן ישנה אופציה לכיבוש הבירה בלבד או שמא כל הערים של מדינה זו)
משחקיות > שינוי הגדרות תוך כדי משחק

במהלך המשחק ניתן לשנות חלק מההגדרות ההתחלתיות (מקסימום שחקנים, אפשר להצטרף עד, משך תור, מקסימום בריתות)
נעול - לא ניתן לשנות את ההגדרות
פה אחד - חובה שכלל השחקנים יאשרו את ההצעה
רוב - חובה שלפחות חצי מהשחקנים יאשרו את ההצעה
משחקיות > הגדרות נוספות

קבוצות (לשחקני פרימיום בלבד) - ניתן לבחור האם יהיו מספר קבוצות של שחקנים שיילחמו זה בזה או שמא לא יהיו קבוצות כלל (ברירת המחדל היא שאין קבוצות)
מקסימום שחקנים - נע בין 2 ל-10 לשחקן רגיל ול-20 לשחקן פרימיום
כסף התחלתי - נע בין 3000 ל-50000, זהו בעצם התקציב ההתחלתי של כל שחקן
ההצטרפות מותרת עד (כלומר עד איזה תור יכולים שחקנים חדשים להצטרף תוך כדי המשחק) - נע מ-0 (כלל לא יכולים) עד 99
סיכוי ליחידות נדירות (לשחקני פרימיום בלבד) - קובע את הסיכוי להופעה של יחידות נדירות בהן יכול השחקן להשתמש
מדינות ראשוניות (לשחקני פרימיום בלבד) - קובע עם כמה מדינות יוכלו השחקנים להתחיל
משחקיות > מהלך המשחק

לאחר תחילת המשחק כל שחקן בוחר בתורו את המדינה אותה הוא רוצה ובנוסף עליו לשלם עליה חלק מתקציבו; כך לדוגמה במשחק של 50000, בו איטליה עולה 5870, השחקן יתחיל את המשחק עם 44130 כסף אם יבחר בה. על אותה מידה, במשחקים עם תקציבים נמוכים כמו 3000 ו-5000 יהיה קושי ואף בלתי אפשרי להתחיל עם מדינות יקרות, כך לדוגמה במשחק של 3000 שחקן יכול לרכוש את בלארוס (1260) ולהתחיל את המשחק עם 1740, אך הוא לא יכול להתחיל עם איטליה מאחר שהיא יקרה מדי. לאחר שכל השחקנים בחרו את המדינות ההתחלתיות שלהם, שעון העצר מתחיל לזוז וכך השחקנים יכולים לדעת מתי התור הנוכחי עומד להסתיים. במהלך התור הם יכולים להזיז את היחידות שלהם, לגייס יחידות חדשות, לכרות/לבטל בריתות ולכרות/לבטל הסכמי שלום, לכבוש ערים ומדינות וכן להציע הצעות לשינוי הגדרות פתוחות במשחק.
בתור הראשון, כלל השחקנים נמצאים בחוזה שלום, אשר מתבטל מיד עם תחילתו של התור השני; משלב זה רשאים כלל השחקנים לבצע את מהלכיהם השונים. אם שני שחקנים חותמים על הסכם שלום הם אינם יכולים לתקוף זה את זה, אך הם יכולים לחתום על ברית - חוזה המאפשר להם לשתף פעולה מבחינה צבאית (כלומר להגן אחד על השני, להשתתף באותם הקרבות מבלי להסב נזק אחד לשני וכן לשלוח כסף).
על מנת לכבוש מדינה, על השחקן לכבוש את עיר הבירה שלה בלבד. עם זאת, אם ישלוט רק בעיר הבירה, ההכנסות מאותה מדינה יהיו חלקיות בלבד ואם ירצה לקבל את ההכנסה המלאה ובנוסף את הבונוס הכספי שלה, עליו לכבוש את כלל הערים בשטחה. דרך הערים השחקן מגייס יחידות שונות, כאשר גם בין הערים יש הבדלים בכמות היחידות שניתן לגייס ובהכנסה שהן מביאות כל אחת בנפרד. בכל תור חמישי (כלומר תור 5, 9, 13, 17 וכו') גיוס היחידות בערים מתאפס וניתן לגייס יחידות נוספות (כלומר אם שחקן גייס 8 יחידות באיסטנבול בתור 3, הוא יוכל לגייס עוד 8 יחידות בתור 5).
משחקיות > יחידות

| יחידה | התקפה | הגנה | קריטי | נקודות חיים | טווח | ראות | קיבולת | עלות | בונוס הגנה |
| --- | --- | --- | --- | --- | --- | --- | --- | --- | --- |
| גנרל | 1 | 1 | 0 | 1 | 6 | 16 |  | 0 |  |
| מיליציה | 3 | 4 | 0 | 7 | 2 | 16 |  | 30 | נגד מסוק: 1- |
| חיל רגלי | 4 | 6 | 5 | 7 | 6 | 16 |  | 70 | נגד מסוק: 1- |
| טנקים | 8 | 4 | 5 | 7 | 7 | 16 |  | 120 |  |
| נחתים | 7 | 3 | 5 | 7 | 6 | 20 |  | 160 | נגד חייל רגלי: 1+ |
| נגד מטוסים | 1 | 3 | 5 | 7 | 4 | 16 |  | 180 | נגד מפציצים, מסוקים, חמקן, מטוס זקיף והובלה אווירית: 8+ |
| צוללת | 7 | 5 | 5 | 7 | 4 | 16 | 2 | 200 | נגד מפציצים וחייל רגלי: 1+, נגד משחתת: 2+ |
| משחתת | 9 | 7 | 5 | 7 | 10 | 16 |  | 250 | נגד מפציצים: 1+, נגד צוללת: 1- |
| תחבורת צי | 1 | 2 | 5 | 7 | 10 | 16 | 10 | 250 |  |
| מפציצים | 6 | 6 | 5 | 7 | 15 | 24 |  | 160 |  |
| מסוקים | 6 | 4 | 5 | 7 | 8 | 20 |  | 170 | נגד חמקן: 2- |
| חמקן | 7 | 4 | 5 | 7 | 15 | 24 |  | 300 |  |
| מטוס זקיף | 1 | 4 | 0 | 7 | 20 | 60 |  | 400 |  |
| הובלה אווירית | 1 | 2 | 5 | 7 | 13 | 24 | 3 | 600 |  |
| טיל בליסטי | 20 | 1 | 10 | 1 | 15 | 20 |  | 700 |  |
בנוסף לכך, במפות מיוחדות (אותן יוצרים שחקני פרימיום) ניתן למצוא יחידות נוספות ושונות, כמו לוחם לגיון רומי, לווין ריגול וכן טיל גרעיני. בדצמבר 2017 השתחררו 5 יחידות חדשות בשם "בניינים" לבדיקת מבחן אצל השחקנים:
מרכז גיוס: מאפשר לקנות עוד 3 יחידות בכל עיר.
ראדר: 150 ראות ויכולת למצוא יחידות חשאיות בקלות.
מבצר: מוסיף עוד הגנה אחת לכל יחידה בעיר הזו
נשק נגד מטוסים: עוד 20 הגנה נגד מטוסים
נשק נגד ספינות: עוד 20 הגנה נגד ספינות
בכל עיר אפשר לבנות בניין אחד מכל סוג, כאשר נשק נגד ספינות אפשר רק בנמלים, וכל בניין עולה 700. בנוסף כל הבניינים לא ניתנים להזזה לא משנה מה.
משחקיות > שדרוגים

כמו ברוב המשחקים, גם כאן יכול השחקן לשפר את יכולות היחידות שלו בעזרת כסף/נקודות ניסיון. השדרוגים מתחלקים לקטגוריות שונות וכל אחד מהם משפר נתון שונה בכל יחידה: התקפה, הגנה, טווח תנועה, טווח ראייה, התקפה קריטית ועוד. 
בנוסף, השחקן יכול לרכוש 'אסטרטגיות' חדשות בנוסף לאלו שהתחיל איתן כאשר נרשם למשחק. כל אסטרטגיה מעניקה יתרונות לנתונים מסוימים וגורעת מנתונים אחרים, זאת על מנת ליצור ייחודיות בצבאו של השחקן ולנצל יתרונות מסוימים לטובתו (וכן את החסרונות של היריב).
כך למשל אסטרטגיה מסוימת יכולה לתת יתרון של התקפה (1+) לטנקים, אבל לגרוע מהם הגנה (1-).
משחקיות > קואליציה

קואליציה היא התאגדות של מספר שחקנים תחת מעטפת אחת ובנוסף הם יכולים לשחק במלחמות קואליציה. את הקואליציה ניתן ליצור בעזרת 10000SP (נקודות ניסיון אותן צובר השחקן במהלך משחקיו) וכן ישנה האופציה לקבוע תנאי מקדים לכניסה אליה (רמה מינימלית, הזמנה אישית או גישה חופשית). בקואליציה שלוש דרגות:
מנהיג
קצין
חבר רגיל
פורום

באתר הרשמי של המשחק ישנה קהילת פורומים המיועדת לעזור לשחקנים, לדווח על פעילות בלתי חוקית/בלתי הולמת, לספק מידע ועזרה וכן לספק מקום בו יכולים השחקנים לדבר בצורה נוחה.
במשחק קיים גם פורום "משחקים", בפורום זה השחקנים יכולים ליצור משחקי חברה בניהם לבין עצמם, כגון: לספר על מי שהגיב לפניך, ליצור סיפור שכל אחד מרכיב מילה אחת ממנו, וכן גם לשחק משחקי לוח עם תורות משל עצמם, דמויי ריסק אך עם שינויים לפי טעם השחקנים
קהילה

בממוצע, יש כ-250 שחקנים מחוברים בכל רגע נתון וכמו כן ניתן לשחק בשפות אנגלית, עברית, ערבית, אלבנית, בוסנית, בולגרית, מנדרינית, קרואטית, צ'כית, הולנדית, אסטונית, פינית, צרפתית, גרמנית, יוונית, הינדי, הונגרית, איטלקית, "ליטספיק", מקדונית, נורווגית, פולנית, פורטוגזית, רומנית, רוסית, סרבית, סלובנית, ספרדית וטורקית. ריבוי השפות מעיד על גיוון השחקנים אשר מוצאם במדינות שונות ברחבי העולם (בעיקר מאירופה וצפון אמריקה).